**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest bolesniku o operacijskom postupku**

**OBJAŠNJENJE I PISMENI PRISTANAK BOLESNIKA NA OPERATIVNI ZAHVAT -**

**OPERACIJA AKUTNOG ABDOMENA**

**A. DIJAGNOZA I ZAHVAT**

**OPIS POSTUPKA** Akutni abdomen je sindrom obilježen naglom i jakom pojavom boli u trbuhu koja zahtijeva  hitno i neodgodivo liječenje, najčešće hitan kirurški zahvat.  Pojam akutnog abdomena obuhvaća cijeli niz dijagnoza, od kojih su najčešće dolje navedeve:

1. Akutna upala trbušnih organa (slijepo crijevo, Meckelov divertikul…). 2. Perforacija organa, npr. ulkusa (vrijeda) želuca ili dudenuma.

3. Mehanička  opstrukcija  probavne  cijevi  uzrokovana  komadom  hrane,  konkrementima,  parazitima, tumorom, priraslicom, komadom fecesa ili drugim tvarima. 4. Krvarenje (puknuće krvne žile, razvojne anomalije).

5. Ishemija  (nedostatak  kisika  i  hranjivih  tvari  organa  ili  dijela  organa)  s  posljedičnom  nekrozom crijeva.

6. Upala ili perforacija divertikula.

7. Ukliještena  kila  (inkarceracija  hernije:  preponske,  femoralne,  unutartrbušne,  ventralne,  umbilikalne, hijatalne…)

8.  Invaginacija  crijeva  –  uvlačenje  jedne  crijevne  vijuge  u  drugu  s  prekidom  krvotoka  u  krvnim žilama i posljedičnom nekrozom crijeva.

9. Volvulus crijeva – zakretanje crijeva oko mezenterijske osnove.

10. Akutna upala gušterače (akutni pankreatitis). 11. Akutna upala žučnjaka (akutni kolecistitis) i žučnih vodova

12.  Ginekološki  uzroci  (izvanmaternična  trudnoća,  torzija  ciste  ovarija,  bolna  ovulacija,  upala adneksa…)

13. Urološki uzroci (bubrežni kamenci, upale...).

14. Prenesena bol (akutni koronarni sindrom, pneumonija).

15. Ozljede trbuha (puknuće slezene, crijeva, jetre…).  16. Ostale dijagnoze (upalne bolesti crijeva, mezenterijski adenitis, dijabetička ketoacidoza,  porfirija…).

Postoje  dva  osnovna  pristupa  u  trbušnu  šupljinu:  laparotomija  i  laparoskopija.  Laparotomija  predstavlja  klasičan  pristup  u  trbuh,  a  često  se  naziva  i  eksplorativna  (dijagnostička)  laparotomija  i  radi  se  u  slučaju  kada  je  priroda  bolesti  nepoznata.  Terapeutska  laparotomija  se  radi  kada  je  poznat  uzrok  ili  pretpostavljeni  uzrok  te  je  potrebna  da  bi  se  bolest  izliječila.  Razlikujemo  više  oblika  laparotomije  (medijanu,  ingvinalnu,  subkostalnu,  suprapubičnu  itd.).  Laparoskopija je minimalno invazivna procedura kojom se u trbušnu šupljinu ulazi s instrumentima i kamerom kroz male incizije  uz trbuh prethodno napuhan ugljičnim dioksidom.  Cilj  operacije  akutnog  abdomena  je  mehaničko  odstranjenje  bolesnog  organa  ili  dijela  organa,  popravak  oštećenja,  odnosno  povratak  organa  iz  neprirodnog  položaja, odstranjenje ili minimalizacija upalnog sadržaja.  Ovisno  o  nalazu,  kirurg  postupa  u  skladu  s  postupcima  dobre  kirurške  prakse.

Zbog  sprečavanja  mogućih  poslijeoperativnih  komplikacija,  zbog  težine  same  bolesti  ili  drugih patoloških zbivanja, operacijski ishod moguće je završiti s formacijom neprirodnih otvora  organa (npr.  kolostoma,  ileostoma,  ureterostoma  itd.)  ili  postavljanjem  stranih  materijala  (više  vrsta  mrežica, ventrofila, drenova itd.).

**B. EVENTUALNI RIZICI I KOMPLIKACIJE**

Budući da se  radi o invazivnom zahvatu, moguće su i komplikacije. Kirurške komplikacije  spadaju  među  najteže  komplikacije  u  medicini  i  uključuju:  krvarenje,  gubitak  organa  ili  dijela  tijela,  formaciju  neprirodnih  otvora  i  ugradnju  neprirodnih  materijala,  neurološke  (senzorne,  motorne  i  funkcionalne)  ispade,  infekciju,  sepsu  te  smrt.  Tijekom  i  nakon  operacije akutnog abdomena bit ćete primjereno nadzirani od strane uvježbanog osoblja te  će  biti  ordinirani  terapijski  postupci  (nadoknada  krvi,  tekućina,  elektrolita),  ovisno  o  potrebi.  Moguće  su  i  druge  komplikacije:  krvarenje  (početkom,  tijekom  ili  nakon  operativnog  zahvata),  odgođeno  krvarenje,  potrošne  koagulopatije,  potrebe  za  nadoknadom  krvi  ili  krvnih pripravaka, ponovne ili višestruke reoperacije, stanje šoka uslijed gubitka krvi, akutnog

miokardnog zbivanja, plućne embolije ili bakterijemije/sepse,  akutna  ili  prothrahirana  konfuzija  i  drugi psihorganski poremećaji, dehidracija, mučnina, povraćanje, paralitički ileus, povišena tjelesnatemperatura (prolazna, protrahirana, zimice,  tresavice),  upala  pluća  (bronhopneumonija,  bakterijske  i  abakterijske),  atelektaze  pluća,  dehiscenca (rascijep)  anastomoze (spoja šupljeg unutrašnjeg organa)  ili  rane,  duboka  venska  tromboza,  flebitis,  akutna  urinarna  retencija,  specifična  infekcija  (npr.  urinarna,  bilijarna  ili  druge),  neodgovarajuća  izmjena  tekućina,  infekcija  rane,  mehanička  opstrukcija  crijeva,  stvaranje  priraslica,  strangulacije,  ishemične  promjene  organa,  postoperativne  hernije,  serom  rane,  sinus  rane,  formiranje  fistula,  keloidni  ožiljak,  kozmetički  defekt,  oštećenje  i  nekroza  tkiva,  celulitis,  apscesi,  kolekcije,  hematomi,  reakcija  na  lijekove  ili  krvne  pripravke,  bol,  crvenilo  rane  ili mjesta uboda, odgođeno cijeljenje  rane, plinska gangrena, potreba za odstranjenjem prostetičkog  materijala,  malnutricija,  vitaminska  deficijencija,  mišićna  slabost,  neurološka  oštećenja,  dekubitus,  prijelomi i iščašenja, povišen intraabdominalni tlak, respiratorni distres sindrom, hipoksemija,

različiti oblici inkontinencije, zamjena operativnog pristupa.

**C. ANESTEZIJA**

Zahvat se izvodi u općoj anesteziji.

**D. MOGUĆA ZAMJENA ZA PREPORUČENI POSTUPAK**

Zamjena za  kirurško liječenje akutnog abdomena predstavlja konzervativno liječenje. Ono  sa  sobom  nosi  značajno  veću  stopu  komplikacija i  smrtnosti  te  se  ne  preporučuje  osim  u  iznimnim situacijama.

**E. IZJAVA BOLESNIKA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama I rizicima samoga postupka uključujući i rizike koji su specifični s obzirom na moje zdravstveno stanje kao I činjenicom da je uspijeh liječenja varijabilan i da ovisi o nizu čimbenika.

Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04),

izjavljujem da slobodnom voljom utemeljenoj na potpunoj obaviještenosti, prihvaćam postupak.

Ime i prezime bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_